முடிவுரை . திருவாசகம் ஒப்புயர்வற்ற பனுவல். கற்குந் தோறும் புது புதுப் பொருளைத் தரும் சிறப்புடையது,என்பதோடு சன்மார்க நெறி நின்று அன்பு மற்றும் ஒளி நெறியில்  பேரின்ப நிலையடைய வழி காட்டும் பெருமையுடையது என்பது ஆய்வின்வழி தெரியவருகிறது. சோதி வடிவில் இறைவனைக் காணும் பெருநிலையானது, அனைவருக்கும் இறைவன் பொதுவானவன் என்பதை உணர்த்தும் வகையில் உள்ளது.. தன்மை ஒருமை விகுதிகளை மிகுதியாகப் பயன்படுத்தியிருப்பது, தன் நிலையை உணர்த்துவதின் மூலம் இறைவனின் அருட்திறத்தை எளியவர்களுக்கும் புரியவைக்கும் உத்தியாகும்.அதுபோன்ற பல உத்திகள்  பயன்படுத்தப்பட்டுள்ளன. இலக்கிய வழக்கு,பேச்சு வழக்கு,விசேடச் சொற்கள்,திசைச்சொற்கள் போன்றவை மாணிக்கவாசகரின் பரந்த அறிவனுபவத்தை வெளிப்படுத்துகின்றன.. இவரது புதிய உத்தியான வினைமுற்றை முதலில் கூறிப் பின் எழுவாயைக்கூறும் உத்தியைப் பிறகாலத்தில் கம்பர் (கண்டேன் கற்பினுக்கனியைக் கண்களால்)   பயன்படுத்தியுள்ளார்.மாணிக்கவாசகர் இறைவனின் கதைகளைக்கூற ஆசிரியப்பாவையும், சுருங்கச்சொல்லி விளங்க வைக்க,அறிவுறுத்தும் நிலையில்  வெண்பாவையும் பயன்படுத்தியுள்ளார். இறைவனின் எளிமைத் தன்மையை விளக்க நாட்டுப்புற வடிவங்களைப் பயன்படுத்தியுள்ளார்..உசாத்துணை நூல்கள் .அரங்கன்.கி.,தொடரியல் மாற்றிலக்கண அணுகுமுறை